钦定古今图书集成/理学汇编/字学典/第108卷 > 曾巩
## 钦定古今图书集成/理学汇编/字学典/第108卷 > 曾巩

按《宋史》本传：“曾巩，字子固，建昌南丰人。中嘉祐二年
进士第，调太平州司法参军，召编校史馆书籍，迁馆
阁校勘、集贤校理。出通判越州，徙明、亳、沧三州。过阙，
神宗召见，劳问甚宠，遂留判三班院，拜中书舍人、翰
林学士。为文章，斟酌于司马迁、韩愈，一时工作文词
者鲜能过也。”

按：《朱子文集》“《南丰遗墨》，简严静重，如其为文。”

按《书史会要》，“巩擅豪翰，其迹杂见《群玉堂法帖》中。”